**NATJEČAJ ZA SUDJELOVANJE U ERASMUS+ PROJEKTU**

**- From Theory to Practice 1 -**

Pozivamo učenike Željezničke tehničke škole Moravice koji pohađaju drugi ili treći razred obrazovnog programa „*CNC operater*“, učenike trećeg ili četvrtog razreda obrazovnog programa „*ekonomist*“ te naše bivše učenike (koji su školske godine 2018./2019. godine završili 3. odnosno 4. razred navedenih smjerova) na sudjelovanje u projektu „**​***From Theory to Practice 1“​* (2019-1-HR01-KA102-060657) odobrenom od strane Agencije za mobilnost i programe EU u okviru programa ​Erasmus+​ ključna aktivnost K1. Cilj ovog projekta je ostvarivanje učeničke mobilnosti kroz pohađanje stručne prakse (praktične nastave) u tvrtkama odabranim sukladno obrazovnom smjeru učenika. Neki od benefita sudjelovanja u navedenoj aktivnosti jesu poboljšanje kvalitete obrazovnog programa i profesionalnih kompetencija učenika, stjecanje radnog iskustva na inozemnom tržištu rada, razvijanje jezičnih kompetencija vezanih uz struku, jačanje poduzetničkog duha i samoinicijative mladih osoba te promoviranje tolerancije, suradničkih odnosa i upoznavanje kulturoloških i vrijednosnih razlika pojedinog društva.

Mobilnosti u trajanju od mjesec dana (28 radnih dana + 2 dana putovanja do odredišta) biti će provedene u 2 ciklusa, prvi u siječnju, a drugi u ožujku 2020. godine. Učenici će stručnu praksu realizirati u Španjolskoj, u gradu Zaragozi u suradnji s udrugom Mundus. U mobilnost će biti uključeni učenici naše škole, Ekonomske škole Mije Mirkovića u Rijeci te Hotelijersko-turističke škole u Opatiji. Ukupno 30 učenika i 3 nastavnika u pratnji. Financiranje učeničke pripreme za provedbu mobilnosti, prijevoznih karata, odgovarajućeg osiguranja učenika, prehrane, smještaja i organizacije stručne prakse osigurano je iz sredstava odobrenih projektom.

**Dokumenti koje učenici moraju dostaviti kako bi pristupili natječaju:**

(a) CV – životopis (​Europass​) na engleskom jeziku

(b) Motivacijsko pismo na engleskom jeziku

(c) Presliku svjedodžbe prethodne školske godine

Natječaj ​će biti otvoren mjesec dana, tj. zainteresirani učenici mogu se prijaviti ​**od 16. rujna 2019. do 16. listopada 2019. godine​.**

Dokumentaciju za natječaj možete ​dostaviti ​pedagogu škole na e-mail: [mateohavaic@gmail.com](mailto:mateohavaic@gmail.com) ili osobno predati u ured pedagoga.

Nakon predaje dokumentacije, učenici koji su se prijavili na natječaj pristupiti će intervjuu koji će biti održan na engleskom jeziku​. Cilj intervjua jest provjeriti spremnost, motivaciju i jezične kompetencije učenika potrebne za odlazak na mobilnost.

Ostvarene rezultate učenika vrednuje komisija koja će uzeti u obzir sve navedene elemente te objaviti inicijalnu rang listu kandidata. Po objavi liste učenici će imati 5 dana za podnošenje eventualnih žalbi ili pitanja.

Nakon isteka žalbenog roka objavljuje se konačna lista učenika odabranih za mobilnost koja će biti potpisana od strane projektnog koordinatora, te transparentno objavljena, poštujući pritom Zakon o zaštiti osobnih podataka koji regulira objavu ovakvih oblika sadržaja u javnosti.

Za sva pitanja i dodatne informacije o projektu možete se obratiti pedagogu škole Mateu Havaiću putem e-maila ili osobno u školi.